Diari Oficial de la Generalitat Valenciana


Sumari del DOGV 821, del 10-05-1988 (1988/811079)

ORDRE de 3 de maig de 1988, de la Conselleria de Treball i Seguretat Social, per la qual s'estableixen mesures de suport a la Formació Professional Ocupacional.
----------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/05/03/(3)/dof/vci/html**

### Dades del document

Número de DOGV
:   821

Data del DOGV
:   10-05-1988

Secció del DOGV
:   DISPOSICIONS GENERALS

Número del document
:   1988/811079


Data del document
:   03-05-1988

Organisme emissor
:   Conselleria de Treball i Seguretat Social

Tipus de document
:   Ordre

Correcció d'errades

Anàlisi jurídica

Ordre de 3 de maig de 1988, de la Conselleria de Treball i Seguretat Social, per la qual s'estableixen mesures de suport a la Formació Professional Ocupacional.  
El Decret 57/88, de 25 d'abril, del Consell de la Generalitat Valenciana (DOGV 2-5-88), pel qual s'estableixen diversos programes de suport a la creación d'ocupació, recull les orientacions del PEV II referents al mercat de treball, atenent els Programes de Formació Professional Ocupacional i d'Intercanvi de Joves i de Treballadors, el que fa necessari dictar les normes de procediment per tal de fer efectives aquestes ajudes.  
Així mateix cal comptar amb la participació activa de les organitzacions sindicals i empresarials per al disseny dels recursos i les activitats de formació ocupacional, a fi de garantir la màxima connexió entre formació i demanda ocupacional, segons que estableix el Decret 8/1988, de 25 de gener, del Consell de la Generalitat Valenciana (DOGV 21-1-88), sobre creació de la Comissió de Seguiment del PEV II.  
En atenció d'aquests motius, atesa la Disposició Final Primera del Decret 57/88, de 25 d'abril, del Consell de la Generalitat Valenciana, i fent ús de les facultats que em confereixen la Llei 5/83, de 30 de desembre, de Govern Valencià (DOGV 30-1283) i el Decret 36/88, de 21 de març, del Consell de la Generalitat Valenciana (DOGV 13-4-88), pel qual s'aprova el Reglament Orgànic i Funcional de la Conselleria de Treball i Seguretat Social,  
ORDENE:  
Article 1  
Per a la consecució d'aquestes finalitats, la Conselleria de Treball i Seguretat Social podrà finançar, organitzar i executar cursos, accions, plans i projectes formatius ocupacionals dirigits a la qualificació, el perfeccionament, la reconversió i l'adaptació dels treballadors a llurs llocs de treball, a través de subvencions, contractacions, convenis i acords per a la gestió directa, establint-s'hi els objectius prioritaris següents:  
a) Accions formatives ocupacionals, dirigides a desocupats amb expectatives de trobar col·locació, i als col·lectius de dones en oficis en què es troben infrarepresentades.  
b) Cursos, accions, plans i projectes formatius vinculats als diversos programes de Foment a l?Ocupació de caràcter euro-comunitari, estatal, sectorial, comarcal o local.  
c) Accions formatives ocupacionals a favor de treballadors per a llur perfeccionament, reconversió o adaptació als nous llocs de treball.  
d) Intercanvi de Joves i de Treballadors amb altres Regions Europeus.  
e) Altres accions formatives dirigides a la qualificació i la inserció laboral dels joves.  
Article 2  
Les subvencions per tal de complimentar les finalitats i els objectius establerts en l'article 1r, es concediran a administracions públiques, empreses i entitats sense finalitat lucrativa, així com a experts i professionals que figuren com a titulars de les esmentades accions, tant si són de nacionalitat espanyola com estrangera.  
Article 3  
Les ajudes econòmiques que puguen ser concedides s'estableixen a través de:  
- Subvencions directes als qui les sol·liciten.  
- Convenis o acords subscrits amb la Conselleria de Treball i Seguretat Social.  
Article 4  
La sol·licitud de subvenció es presentarà segons el model oficial en les Direccions Territorials de la Conselleria de Tret)all i Seguretat Social o en la Direcció General d'Ocupació i Cooperació, amb memòria justificativa de l'acció i la documentació que s'hi indique. La quantia econòmica de la subvenció, tant en territori nacional com en l?estranger, que aprove la Conselleria de Treball i Seguretat Social, estarà en funció, entre altres, dels conceptes següents: del professorat, de les hores totals pràctiques i teòriques, dels mitjans didàctics necessaris, de la utilització dels equips fixos i mòbils, de les eines de treball, del material de consum ordinari en el treball, de l'assegurança d'accidents, de l'alimentació, l'allotjament i el transport; de les assignacions econòmiques diàries als alumnes, del lloguer de locals, de les despeses d'organització, de l'amortització de béns inventariables, etc.  
Quan siguen concertades pràctiques professionals dels alumnes en empreses o altres centres, com a part d'accions formatives o d'intercanvi -inclosos els participants procedents de regions europeus-, les despeses de contractació es podran finançar en el període de les pràctiques. Si no era necessari contractar-los, seran establertes amb empreses o centres acords que no constituesquen relació laboral, i en aquest cas hom podrà subvencionar la quantitat de 500 PTA per persona i dia per tal de cobrir les despeses que s'hi puguen produir, la pòlissa col·lectiva suplementària d'accidents inclusivament.  
Article 5  
Les Direccions Territorials, en el termini de cinc dies a partir de la presentació de les sol·licituds de subvencions, analitzaran els expedients verificant si els impresos i la documentació que s'hi adjunta estan omplerts com cal, i els trametran a la Direcció General d'Ocupació i Cooperació, amb informació sobre aquells aspectes que hom considere necessaris, a fi de facilitar-ne la resolució.  
Si l'expedient estava incomplet, les Direccions Territorials requeriran el sol·licitant perquè, segons l'article 71 de la Llei de Procediment Administratiu, el complete en el termini màxim de deu dies.  
Article 6  
La Direcció General d'Ocupació i Cooperació, en el termini de quinze dies hàbils des de la recepció de l'expedient, dictarà resolució concedint o denegant les ajudes sol·licitades.  
Abans de resoldre-hi, podrà sol·licitar els informes que considere oportuns per analitzar l?expedient, d'acord amb els objectius i la classe d'acció a desenvolupar, i podrà intervenir en l?orientació i la selecció d'alumnes i participants.  
Article 7  
Notificada la resolució per la qual es concedeix la subvenció sol·licitada, podran començar les accions ocupacionals, i caldrà comunicar-ne la data d'iniciació.  
Article 8  
En el termini de deu dies hàbils a partir de la data d'iniciació, hom presentarà la documentació del cobrament de l'aportació econòmica, que meritarà el 50% al començar l'acció ocupacional i la quantitat restant al finalitzar aquesta, amb la justificació prèvia de les despeses i l?informe del Servei de Formació Professional Ocupacional.  
Si no s'efectuaven les accions o no es complien els requisits que figuren en la normativa de la sol·licitud de subvencions, haurien de reintegrar, a la Tresoreria General de la Generalitat Valenciana, l?import d'aquestes.  
Article 9  
La justificació de les despeses dels conceptes que fan referència a les assignacions econòmiques diàries dels alumnes, alimentació, allotjament i transport, es podrà fer amb la certificació, expedida pels responsables de les accions ocupacionals, d'aquells que hi han participat, així com amb el corresponent rebut de justificació de les quantitats percebudes pels interessats i on figurarà Ilur concepte.  
Article 10  
Si notificada la resolució no començava l'acció en el termini de 60 dies, quedaria sense efecte la subvenció, tret de pròrroga expressa concedida per la Direcció General d'Ocupació i Cooperació.  
Article 11  
Es podran dur a terme, a través de gestió directa -mitjançant contractes, acords o convenis amb altri- els cursos, les accions, els plans i els projectes formatius ocupacionals a l'empara de les programacions de la Conselleria de Treball i Seguretat Social establertes d'acord amb l'Administració Central i amb la Comunitat Europea, i d'acord també amb el programa d'Intercanvi de Joves i de Treballadors i amb aquells altres que es desenvolupen per raó de convenis o d'acords que s'hi subscriguen.  
Article 12  
El finançament es farà a càrrec dels crèdits propis de la Conselleria de Treball i Seguretat Social, sense perjudici del posterior rescabalament de les quantitats que es puguen percebre en compliment dels programes preestablerts.  
Article 13  
Les subvencions establertes en aquesta disposició es concediran sempre que hi haja disponibilitat suficient per poder atendre-les en el programa de foment d'Ocupació corresponent.  
Article 14  
Si l'ajuda demanada a l'empara d'aquesta norma coincidia amb alguna de les actuacions de la Conselleria d'Indústria, Comerç i Turisme, se sol·licitaria informe de l'esmentada Conselleria.  
DISPOSICIO ADDICIONAL  
El control de les ajudes concedides a l?empara d'aquesta Ordre correspondrà a la Conselleria de Treball i Seguretat Social, en les Direccions Territorials de la qual, els agents socials del PEV II, podran emetre els informes que consideren avinents en tots i cadascun dels expedients.  
Posteriorment, se'n donarà trasllat a la Comissió de Seguiment del PEV II, creada per Decret del Consell de la Generalitat Valenciana 8/1988, de 25 de gener, perquè ho conega i considere.  
DISPOSICIO TRANSITORIA  
Per a les accions de Formació Professional Ocupacional cofinançades pel Fons Social Europeu en anys anteriors i que no hagen estat satisfetes totalment en l?exercici econòmic respectiu, hom podrà completar la subvenció ja aprovada, durant l'any 1988.  
DISPOSICIO FINAL  
Aquesta disposició vigirà l?endemà de la publicació en el Diari Oficial de la Generalitat Valenciana, i tindrà efecte des de l'1 de gener de 1988.  
València, 3 de maig de 1988.  
El Conseller de Trebail i Seguretat Social,  
MIGUEL DOMENECH 1 PASTOR


Còpia Permalink ELI